Diari Oficial de la Generalitat Valenciana


Sumari del DOGV 6751, del 11-04-2012 (2012/3460)

ORDE 5/2012, de la Conselleria d'Economia, Indústria i Comerç, per la qual es convoquen els premis de la Generalitat de la fase autonòmica del Concurs Escolar 2011/2012 Consumópolis 7: La publicitat: compres o et compren?.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6751

Data del DOGV
:   11-04-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/3460


Data del document
:   02-04-2012

Organisme emissor
:   Conselleria d'Economia, Indústria i Comerç

Tipus de document
:   Ordre

Correcció d'errades

Anàlisi jurídica

 Descriptors 

:   * distinció honorífica

ORDE 5/2012, de la Conselleria d'Economia, Indústria i Comerç, per la qual es convoquen els premis de la Generalitat de la fase autonòmica del Concurs Escolar 2011/2012 Consumópolis 7: La publicitat: compres o et compren?. [2012/3460]  
Promoure l'educació del consumidor en els centres educatius de la Comunitat Valenciana és una de les prioritats de la Generalitat, amb l'objectiu que l'alumnat desenrotlle capacitats i hàbits crítics i responsables en relació amb el consum. En esta línia d'actuació, els temes relacionats amb el consum responsable i el coneixement i accés dels consumidors a les noves tecnologies ocupen un lloc destacat.  
  
Per això, per al curs 2011/2012 la Comunitat Valenciana ha decidit participar en l'organització del Concurs Escolar Consumópolis 7: La publicitat: compres o et compren?, promogut pel Ministeri de Sanitat i Consum a través de l'Institut Nacional de Consum. Les bases reguladores de la participació en el concurs, la convocatòria i la concessió dels premis, amb data 14 de juny de 2011, van ser aprovades en la reunió de la Comissió de Cooperació de Consum d'esta mateixa data i ratificades per la Conferència Sectorial de Consum.  
  
L'objectiu d'este concurs escolar és sensibilitzar els jóvens de la importància que té realitzar els actes de consum de forma conscient, crítica, solidària i responsable.   
De conformitat amb les bases reguladores esmentades adés, i en particular amb el primer apartat de la base quinta i amb la base sexta, correspon a la Generalitat, en el seu àmbit competencial, tramitar la convocatòria i concessió dels premis autonòmics d'este concurs.  
S'assenyala, en virtut del que s'establix en l'article 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, que no cal notificar o comunicar esta convocatòria d'ajudes a la Comissió Europea perquè no posseïx tots els requisits de l'apartat 1 de l'article 107 del Tractat de Funcionament de la Unió Europea, ja que les subvencions que es concedisquen en cap cas finançaran activitats econòmiques.  
Per això, i en virtut de les facultats que em conferix l'article 28 de la Llei 5/1983, de 30 de desembre, del Consell, i l'article 47 del text refós de la Llei d'Hisenda Pública de la Generalitat,   
  
ORDENE  
  
Article 1. Objecte de la convocatòria   
1. L'objecte d'esta orde és convocar, en règim de concurrència competitiva, els premis de la Generalitat de la fase autonòmica del Concurs Escolar 2011-2012 Consumópolis 7: La publicitat: compres o et compren?.  
2. Les bases reguladores del concurs es poden consultar en el seu web, , en el web de l'Institut Nacional de Consum, , o en el web de la Conselleria d'Economia, Indústria i Comerç, .  
  
Article 2. Finançament  
L'import global màxim destinat a atendre estos premis és de 6.000,00 euros es finançarà a càrrec de la línia pressupostària T5741 del capítol IV del programa 443.10, consignada en la Llei 10/2011, de 27 de desembre, de Pressupostos de la Generalitat per a l'exercici 2012.  
  
Article 3. Premis  
1. Els projectes guardonats obtindran els premis següents:   
a) Un premi de 800,00 euros i participació en la fase nacional, per a la categoria d'escolars que pertanyen al tercer cicle d'educació primària.  
b) Un premi de 800,00 euros i participació en la fase nacional, per a la categoria d'escolars que pertanyen a primer i segon curs d'educació secundària obligatòria.  
c) Un premi de 800,00 euros i participació en la fase nacional, per a la categoria d'escolars que pertanyen a tercer i quart curs d'educació secundària obligatòria.  
d) Sis premis de 500,00 euros, que es distribuiran indistintament entre les tres categories.  
2. S'establixen dos premis especials de 300,00 euros cada un per als docents que coordinen un nombre més gran d'equips. En el cas que es produïsca un empat entre diversos docents, s'atorgaran els premis als que coordinen equips que hagen sumat un nombre més gran de punts en total. Si persistix l'empat, es prorratejarà el premi entre els docents que continuen empatats.   
3. Els projectes seleccionats en esta convocatòria tenen efecte com a formació permanent del professorat, en virtut de les disposicions de l'Orde 99/2010, de 12 de desembre de la Conselleria d'Educació (DOCV 6443, de 21 de gener de 2011), i se certificaran a cada un dels participants d'acord amb les disposicions d'esta orde.  
  
4. Per a tots els projectes presentats que posseïsquen els requisits establits en esta convocatòria s'expedirà un certificat de participació.   
  
5. El jurat pot declarar deserts alguns dels premis.   
  
Article 4. Participants  
1. Només poden optar als premis de la Generalitat de la fase autonòmica i accedir a la fase nacional del concurs els equips dels centres educatius, públics, concertats o privats de la Comunitat Valenciana, que posseïsquen els requisits següents:  
a) Estar inscrits dins del termini i la forma escaients en el registre de participants del joc Consumópolis 7, de conformitat amb les bases segona i tercera de les bases reguladores del concurs.  
b) Haver completat, tots els integrants de l'equip, el recorregut per la ciutat de Consumópolis, de la manera detallada en les instruccions de participació que figuren en el portal d'Internet de Consumópolis.  
  
c) Haver elaborat el cartell publicitari i obtindre'n la fitxa virtual, de la manera detallada en les instruccions de participació que figuren en el portal d'Internet de Consumópolis.  
2. Hi ha tres nivells de participació:   
Nivell 1: tercer cicle d'Educació prImària.  
Nivell 2: primer i segon curs d'Educació Secundària Obligatòria.  
  
Nivell 3: tercer i quart curs d'Educació Secundària Obligatòria.  
  
  
Article 5. Sol·licituds i documentació  
1. Les sol·licituds es dirigiran a la Direcció General de Comerç i Consum i es presentaran segons el model normalitzat en el Registre de la Conselleria d'Economia, Indústria i Comerç (carrer de Colom, núm. 32, codi postal 46343, València), o de qualsevol de les altres formes que s'establixen en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Així mateix, es pot efectuar la presentació telemàtica de les sol·licituds a través del catàleg de servicis públics interactius de la Generalitat accessibles a través de i seleccionant el servici corresponent. Per a poder accedir a este sistema telemàtic, el sol·licitant ha de disposar de firma electrònica avançada amb el certificat reconegut per a ciutadans (persona física), emés per l'Autoritat de Certificació de la Comunitat Valenciana. Si algun dels documents que cal aportar amb la sol·licitud no es pot presentar de forma telemàtica, se'n farà l'entrega per registre d'entrada, tan prompte com siga possible i dins del termini establit en l'apartat 3 d'este article.  
  
2. La sol·licitud, en què figuraran les dades del centre escolar, el nivell en què l'equip participa i la llista dels cinc escolars que componen l'equip, amb indicació respecte de cada un de la data de naixement, el lloc de residència i el curs en què està matriculat, serà subscrita pel docent que coordine l'equip, amb indicació del càrrec i les funcions, i caldrà adjuntar-hi la documentació següent:  
  
a) Autorització expressa a la Conselleria d'Economia, Indústria i Comerç perquè comprove les dades d'identitat del/de la sol·licitant, de conformitat amb el Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic. No obstant això:   
Si de la comprovació efectuada resulta alguna discordança amb les dades facilitades pel mateix interessat, l'òrgan instructor estarà facultat per a realitzar les actuacions procedents per a aclarir-la.  
Si el/la sol·licitant no presta el consentiment ha d'aportar fotocòpia del document nacional d'identitat.  
b) Autorització firmada pels representants legals dels escolars perquè participen en el concurs i perquè l'import econòmic del premi siga abonat al docent que coordine en nom seu.  
c) La fitxa virtual del cartell publicitari.  
d) El cartell original.  
3. El termini per a la presentació de les sol·licituds començarà l'endemà de la publicació d'esta convocatòria en el Diari Oficial de la Comunitat Valenciana i conclourà el 30 de març de 2012.  
4. Els treballs es poden presentar en qualsevol de les llengües oficials de la Comunitat Valenciana. En el cas que un treball realitzat en valencià resulte guanyador i puga passar a la fase nacional, la Direcció General de Comerç i Consum en farà la traducció al castellà.  
  
5. La presentació de la sol·licitud de participació en el concurs suposa l'acceptació expressa de totes les bases d'esta convocatòria.   
  
  
Article 6. Procediment per a la concessió dels premis  
1. Els treballs presentats seran examinats i avaluats per un jurat constituït per:  
- tres representants de la Direcció General de Comerç i Consum designats per la directora general, que inclourà el nomenament del president;   
- actuarà com a secretari del jurat amb veu i sense vot un funcionari de la Subdirecció general de Comerç i Consum.  
2. Per a la selecció dels treballs amb dret a premi, el jurat tindrà en compte els criteris següents:   
a) La puntuació obtinguda en el joc d'Internet Consumópolis 7, que representarà el 40% de la puntuació total que ha d'aconseguir cada equip.  
b) El cartell publicitari, que suposarà el 60% de la puntuació total que ha d'aconseguir cada equip. Per a valorar-lo, els criteris seran els següents:  
- Adequació de l'eslògan amb el tema triat, que ponderarà el 25% del total d'este apartat.  
- Claredat del missatge, que ponderarà el 25% del total d'este apartat.  
- Creativitat i originalitat en la composició del cartell, que ponderarà el 25% del total d'este apartat.  
- Presentació i qualitat tècnica, que ponderarà el 25% del total d'este apartat.  
3. El jurat tindrà facultats per a resoldre tots els dubtes que apareguen en la interpretació de les bases.   
4. El jurat elevarà la seua decisió al conseller d'Economia, Indústria i Comerç, que resoldrà l'atorgament dels premis. La resolució es notificarà als interessats en els termes que es preveuen en l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
  
5. Els premis concedits es publicaran en el Diari Oficial de la Comunitat Valenciana amb l'expressió de la convocatòria, el programa i el crèdit pressupostari a què s'imputen, el beneficiari, la quantitat concedida i la seua finalitat o finalitats.  
  
DISPOSICIONS ADDICIONALS  
  
Primera  
Tota alteració de les condicions que s'hagen tingut en compte per a la concessió dels premis podrà modificar la resolució de concessió. Les persones beneficiàries queden sotmeses, en la part que els siga aplicable, a les prescripcions dels articles 47 i 47 bis de la Llei d'Hisenda Pública de la Generalitat, i seran causes de reintegrament de les quantitats percebudes les previstes en l'article 47.9 de la llei mencionada i en l'article 37 de la Llei 38/2003, de 17 de novembre, General de Subvencions.  
  
Segona  
1. Els guanyadors del concurs s'obliguen a cedir a la Generalitat tots els drets d'explotació derivats de la publicació del treball. La Generalitat podrà utilitzar, per si mateixa o a través de terceres persones, físiques o jurídiques, de la forma que considere més convenient per als seus interessos, qualsevol de les imatges o elements que conformen la publicació.  
2. Així mateix, els guanyadors s'obliguen a assumir les responsabilitats que puguen resultar de l'ús dels textos, les imatges i altres elements creatius aportats per ells mateixos en la realització del treball que siguen propietat de terceres persones o entitats alienes a esta convocatòria.   
  
DISPOSICIONS FINALS  
  
Primera  
Es faculta la Secretaria Autonòmica d'Economia, Indústria i Comerç per a dictar les disposicions i adoptar les mesures que considere oportunes per al desplegament i l'aplicació de les disposicions d'esta orde.   
  
Segona  
Esta orde entrarà en vigor l'endemà de la publicació en el Diari Oficial de la Comunitat Valenciana.  
  
València, 2 d'abril de 2012  
  
El conseller d'Economia, Indústria i Comerç,  
MÁXIMO BUCH TORRALVA